EkBass/fiwiki-20250220-pages-articles huggingface dataset:
Hermannin nuorisoseura

Hermannin nuorisoseura oli 1900-luvun alussa Helsingin Hermannin kaupunginosassa toiminut nuorisoseura. Sen johtaja oli maisteri Aleksanteri Salava. Hän piti tapanaan kutsua tuttaviaan seuraan toivottamalla tapaamisen päätteeksi "tervetuloa Hermannin nuorisoseuraan", ja sanonta on jäänyt elämään yleiseen kielenkäyttöön.Suomen Nuorisoseurojen Liitto Muun muassa kirjailija Väinö Linna käytti sitä kaksi kertaa romaanissaan Tuntematon sotilas.Kohta jossa Määttä toivotetaan takaisin harhailtuaan metsässä Hermannin nuorisoseura toimi Saarenkatu 4:ssä kansankodissa, jossa toimi muitakin järjestöjä. Talo valmistui 1892 ja purettiin 1970.Lähteessä kuva Suomen Nuorisoseurat valitsee vuosittain Vuoden Hermanniksi tai Vuoden Hermanskaksi Hermanni-toiminnassa mukana olevan nuorisoseuraseniorin. Nimityksestä vastasi vuoteen 2001 saakka Suomen Nuorison Tuki -säätiö ja vuodesta 2002 siitä on vastannut Suomen Nuorisoseurat. Arvonimeen liittyy kunniakirja ja vuoden ajaksi hopeiset käädyt. Hermanni- ja Hermanska-toiminta tarkoittaa maakunnallista nuorisoseuratyötä eri tavoin taustalla tukevissa maakunnallisissa killoissa. == Lähteet == Luokka:Entiset nuorisoseurat Luokka:Hermanni Luokka:Helsingin historia Luokka:Helsinkiläiset järjestöt
Maximilian Sergelius

Maximilian (Max) Sergelius (ent. Sergejeff, 5. toukokuuta 1879 Turku – 20. tammikuuta 1958 Helsinki) oli suomalainen diplomi-insinööri (1901), rehtori, teollisuusneuvos (1939) ja poliitikko, joka vaikutti Ruotsalaisessa Vasemmistossa. Hän oli RV:n puolueneuvoston puheenjohtaja vuosina 1931–1948. Sergelius oli ylimääräisenä opettajana ja assistenttina Teknillisessä korkeakoulussa 1902–1916 ja sen jälkeen Helsingin teollisuuskoulussa lehtorina 1912–1925 ja rehtorina 1914–1922, Hän oli Helsingin teknillisen oppilaitoksen opettaja 1916–1954 ja oppilaitoksen rehtori 1916–1952. Lisäksi Sergelius toimi Virkamies-lehden päätoimittajana 1919–1920 ja Svenska veckotidning-lehden julkaisijana 1931–1933. Sergelius jäi varasijalle vuoden 1924 eduskuntavaaleissa, mutta hän nousi kansanedustajaksi 12. maaliskuuta 1926 Hjalmar Procopén tilalle. Sergelius uusi paikkansa vaaleissa 1927, 1929, 1930, 1933 ja 1936. Vuoden 1939 vaaleissa tuli katkos, mutta hän palasi vielä kaudeksi 1945–1948. Presidentin valitsijamies hän oli 1937, 1940 ja 1943 ja Helsingin kaupunginvaltuuston jäsen 1923–1947. Sergelius oli Suomen käyttöinsinöörien liiton puheenjohtaja ja Suomi–Neuvostoliitto-Seuran keskusjohtokunnan varapuheenjohtaja. Sergeliuksen vanhempansa olivat kauppias, konsuli Georg Sergejeff ja Ellida Johanna Salvén. Hänen puolisonsa olivat Ragnhild Nyberg vuosina 1906–1916 ja Märta Helena Wasastjerna vuodesta 1925. ==Aiheesta muualla== * Luokka:Kansanedustajat Luokka:Helsingin kaupunginvaltuutetut Luokka:Uudenmaan vaalipiiri Luokka:Suomen ruotsalaisen kansanpuolueen poliitikot Luokka:Suomenruotsalaiset poliitikot Luokka:Suomalaiset insinöörit Luokka:Suomalaiset opettajat Luokka:Suomen oppilaitosten rehtorit Luokka:Vuonna 1879 syntyneet Luokka:Vuonna 1958 kuolleet
Ricardo Gardner

Ricardo Gardner (s. 25. syyskuuta 1978 Saint Andrew, Jamaika) on jamaikalainen jalkapalloilija, pelipaikaltaan keskikenttäpelaaja. Hän on edustanut vuodesta 1998 lähtien Englannin Valioliigan Bolton Wanderersia. Hän toimii Jamaikan jalkapallomaajoukkueen kapteenina. Gardner aloitti uransa Jamaikan pääsarjassa Digicel Premier Leaguessa Harbour Viewissä vain neljäntoista vuoden ikäisenä. Gardner valittiin Jamaikan joukkueeseen vuoden 1998 MM-kilpailuihin. Kilpailut sujuivat Gardnerilta erinomaisesti ja pian tämän jälkeen hän siirtyi Englannin 1. divisioonan Bolton Wanderersiin. Hän debytoi 1. divisioonassa 8. syyskuuta 1998 ottelussa West Bromia vastaan. Hän tuli kentällä 67. minuutilla ja teki myös maalin. Kaudella 2001–2002 Gardnerin edustama Bolton nousi Valioliigaan, jossa hän debytoi Leicesteriä vastaan 18. elokuuta 2001. Ensimmäinen maali syntyi 2. helmikuuta 2002 Newcastlea vastaan. Vuosina 2003–2006 Gardner ei onnistunut kertaakaan maalinteossa. Kaudella 2006–2007 oli sivussa alkukauden ja palasi kentille vasta joulukuussa 2006. Kaudella 2008–2009 hän iski neljä maalia. ==Lähteet== ==Aiheesta muualla== * Goal.comin profiili Luokka:Jamaikalaiset jalkapalloilijat Luokka:Vuonna 1978 syntyneet Luokka:Elävät henkilöt
Horseland – heppajengi

Horseland () on alun perin amerikkalainen animaatiosarja, jonka on tuottanut DIC Entertainment. Horseland kertoo hevosten laaksossa, Horselandissa ratsastavista ystävistä ja heidän seikkailuistaan. Kaikilla heillä on tavoitteena tulla parhaiksi ratsastajiksi, mutta heppajengi joutuu kohtaamaan myös hankalia tilanteita joissa rohkeus, rehellisyys ja ystävyys testataan. Suomessa Horselandia aloitettiin esittää vuonna 2009 MTV Juniori -kanavalla. Nykyisin sitä esitetään muillakin kanavilla. ==Äänirooleissa== ===Alkuperäiset=== ===Suomenkieliset=== == Aiheesta muualla == * Luokka:Lastenohjelmat
Milovan Rajevac

Milovan Rajevac (, s. 2. tammikuuta 1954) on serbialainen jalkapallovalmentaja ja entinen puolustaja. Syyskuusta 2021 lähtien hän on toiminut Ghanan jalkapallomaajoukkueen päävalmentajana. ==Ura== Rajevac edusti peliurallaan useita jugoslavialaisseuroja pelaten kauden 1978–1979 Belgradin Punaisessa tähdessä muttei pelannut UEFA Cupin loppuottelussa. Hän lopetti uransa 1986 FK Sloboda Tuzlassa. Pelaajauransa jälkeen hän aloitti valmennusuransa Borac Čačakissa vuonna 1989 ja toimi vaihtelevissa valmennustehtävissä 1990-luvulla.Milovan Rajevac Vuonna 2004 Rajevac palkattiin Serbian suurseuran Belgradin Punaisen tähden päävalmentajaksi. Pesti jäi kuitenkin varsin lyhytaikaiseksi. Kaudella 2006–2007 hän johdatti FK Vojvodinan Serbian cupin loppuotteluun, jossa Punainen tähti oli kuitenkin vahvempi maalein 2–0. Tämän jälkeen hän valmensi lyhyen aikaa FK Borac Čačakia. Elokuussa 2008 Rajevacista tuli yllättäen Ghanan maajoukkueen uusi päävalmentaja. Hänen johdollaan Ghana varmisti paikkansa MM-kisoissa 2010 kaksi kierrosta ennen karsintojen loppua. Tammikuussa 2010 pelatuissa Afrikan mestaruuskisoissa Rajevac luotsasi Ghanan finaaliin saakka. Hän ei joukkueineen onnistunut estämään Egyptin etenemistä historialliseen kolmanteen perättäiseen mestaruuteen 1–0-voiton myötä.Egypti voitti Afrikan mestaruuden MM-lopputurnauksessa Rajevac piiskasi Ghanan hyvään vauhtiin ja jatkoon vaikeasta alkulohkosta, jossa pelasivat Saksa, Serbia ja Australia. Neljännesvälierissä Ghana taisteli ainoana Afrikan maana jatkoon voittamalla Yhdysvallat rangaistuspotkukilpailun jälkeen. Puolivälierissä Ghanalla oli viimeisillä jatkoajan sekunneilla mahdollisuus pudottaa Uruguay, mutta Asamoah Gyan epäonnistui rangaistuspilkulta. Ottelu eteni rangaistuspotkukilpailuun, jossa Uruguay oli lopulta parempi.Uruguay eteni dramaattisesti välieriin Syyskuussa 2010 Rajevac jätti Ghanan maajoukkueen ja siirtyi saudiarabialaisen Al-Ahlin päävalmentajaksi. Helmikuussa 2011 hän jätti seuran ja siirtyi Qatarin maajoukkueen päävalmentajaksi. Rajevacin pesti päättyi kuitenkin potkuihin jo elokuussa 2011, vaikka Qatar selvisikin hänen johdollaan Aasian MM2014-karsintojen toiselle kierrokselle. Rajevac palasi valmennustehtäviin NK Rudar Velenjen peräsimessä kesäkuun puolivälissä 2016 oltuaan vapaalla lähes viisi vuotta. Pesti jäi kuitenkin lyhyeksi, kun hän siirtyi jo kesäkuun lopussa Algerian maajoukkueen johtoon. Pesti Algeriassa jäi kuitenkin lyhyeksi, sillä Rajevac sai potkut jo lokakuussa 2016, vain kolme kuukautta ennen Afrikan mestaruuskilpailuiden alkua. Huhtikuussa 2017 Rajevacista tuli Thaimaan jalkapallomaajoukkueen päävalmentaja. Hän sai potkut tammikuussa 2019 Thaimaan Syyskuussa 2021 Rajevac palasi Ghanan jalkapallomaajoukkueen päävalmentajaksi. ===Meriitit=== * Serbian cupin hopeaa: 2007 * Afrikan mestaruushopeaa: 2010 * MM-puolivälierät: 2010 ==Lähteet== Luokka:Serbialaiset jalkapallovalmentajat Luokka:Jugoslavialaiset jalkapalloilijat Luokka:Vuonna 1954 syntyneet Luokka:Elävät henkilöt
Kaarlo Lanne

Carl (Kaarlo) Fredrik (K. F.) Lanne (e. Landén, e. Grönlund, 27. lokakuuta 1860 Lohja − 1. toukokuuta 1933 Ilmajoki) oli suomalainen maanviljelijä, kunnallisneuvos (1919) ja poliitikko. Hänen vanhempansa olivat rusthollari Erik Landén ja Edla Elisabeth Olin. Puoliso oli vuodesta 1889 Edla Loviisa Pihlman. Lanne valittiin Suomalaisen puolueen kansanedustajaksi eduskuntavaaleissa 1910 ja hän uusi paikkansa 1911. Lanne putosi parlamentista 1914, mutta palasi takaisin syksyllä 1917. Vuonna 1918 Lanne siirtyi Kokoomukseen, jonka listoilta hänet valittiin eduskuntaan kerran, 1919. Jätettyään eduskunnan 1922 Lanne oli vielä presidentin valitsijamiehenä 1925. ==Lähteet== * Luokka:Kansanedustajat Luokka:Suomalaisen puolueen poliitikot Luokka:Kansallisen Kokoomuksen poliitikot Luokka:Ilmajoen kunnanvaltuutetut Luokka:Vaasan läänin eteläinen vaalipiiri Luokka:Vuonna 1860 syntyneet Luokka:Vuonna 1933 kuolleet
Mikko Iipponen

Mikko Iipponen (12. helmikuuta 1849 Laihia – 24. marraskuuta 1934 Laihia) oli suomalainen maanviljelijä, kunnallisneuvos (1924) ja poliitikko. Hänen vanhempansa olivat maanviljelijä Jakob Mäkelä ja Maria Iipponen. Hänen ensimmäinen puolisonsa oli Maria Kauppi 1869–1917 ja toinen puoliso Aini Maria Kuusisto vuodesta 1920. Iipponen valittiin Suomalaisen puolueen kansanedustajaksi vuoden 1911 eduskuntavaaleissa ja uudelleen seuraavissa vaaleissa vuonna 1913. Edustajantoimi päättyi keväällä 1917. Iipponen osallistui myös kirkolliskokoukseen. Iipponen kuului vuoden 1899 suureen lähetystöön Laihian edustajana. ==Lähteet== * *Päiviö Tommila: Suuri adressi, s. 307. WSOY, 1999. Luokka:Kansanedustajat Luokka:Suomalaisen puolueen poliitikot Luokka:Vaasan läänin eteläinen vaalipiiri Luokka:Vuonna 1849 syntyneet Luokka:Vuonna 1934 kuolleet
Muriel Box

Muriel Box (alk. Violette Muriel Baker; 22. syyskuuta 1905 Tolworth, Surrey, Englanti – 18. toukokuuta 1991 Lontoo, Englanti) oli brittiläinen käsikirjoittaja ja elokuvaohjaaja. Häntä on pidetty yhtenä brittiläisen elokuvan menestyneimmistä naisista. Boxin ensimmäinen puoliso oli Sydney Box (1935–1969), jonka kanssa hän teki käsikirjoituksia ja näytelmiä. Boxeilla oli yhteinen yritys Verity Films, jonka nimissä he tekivät toisen maailmansodan aikana propagandaelokuvia ja myöhemmin näytelmäelokuvia. Heidän uransa huippukohta oli, kun he saivat vuonna 1946 Oscar-palkinnon elokuvan Seitsemäs huntu (The Seventh Veil) alkuperäiskäsikirjoituksesta. Vuodesta 1951 pariskunta työskenteli perustamassaan London Independent Producers -yhtiössä. Myöhemmin Muriel Box luopui elokuvatyöstä ja ryhtyi kirjoittamaan kirjoja. Niiden julkaisemiseksi hän perusti kustannusyhtiö Feminan. Boxit erosivat vuonna 1969, minkä jälkeen Muriel Box meni vuonna 1970 naimisiin Gerard Gardinerin kanssa. == Ohjaukset ja käsikirjoitukset == * Alibi Inn, käsikirjoitus, (1935) * The Facts of Love, käsikirjoitus, (1945) * Seitsemäs huntu, The Seventh Veil, käsikirjoitus, (1945) Viitattu 14.5.2022. * The Years Between, (1947) * Salakuljettajan poika, The Man Within, käsikirjoitus, (1947) Viitattu 14.5.2022. * Tuhoava himo, The Brothers, käsikirjoitus, (1947) Viitattu 14.5.2022. * Lavea tie, Good Time Girl, käsikirjoitus, (1948) Viitattu 14.5.2022. * Here Come the Huggetts, käsikirjoitus, (1948) * Holiday Camp, käsikirjoitus, (1948) * The Smugglers, käsikirjoitus, (1948) * Dear Murderer, käsikirjoitus, (1948) * Hildegard - retki eiliseen, Portrait from Life tai The Girl in the Painting, käsikirjoitus, (1948) Viitattu 14.5.2022. * Easy Money, käsikirjoitus, (1949) * The Blind Goddess, käsikirjoitus, (1949) * Daybreak, käsikirjoitus, (1949) * Myrskynviemiä, The Lost People, käsikirjoitus, (1949) Viitattu 14.5.2022. * Kristoffer Kolumbus, Christopher Columbus, käsikirjoitus, (1949) Viitattu 14.5.2022. * A Girl in a Million, käsikirjoitus, (1950) * Mr. Lord Says No!, ohjaus, (1952) * Kadunkulma Street Corner (Yhdysvalloissa elokuvaa markkinoitiin nimellä Both Sides of the Law), ohjaus ja käsikirjoitus, (1953) Viitattu 14.5.2022. * A Prince For Cynthia, ohjaus, (1953) * Mistä minä miehen saisin? To Dorothy a Son, ohjaus, (1954) Viitattu 14.5.2022. * Etelämeren seikkailija, The Beachcomber, ohjaus, (1954) Viitattu 14.5.2022. * Simon ja Laura Simon and Laura, ohjaus, (1955) Viitattu 14.5.2022. * Cash on Delivery, ohjaus, (1956) * Silminnäkijä, Eyewitness, ohjaus, (1956) Viitattu 14.5.2022. * Intohimoinen muukalainen, The Passionate Stranger tai A Novel Affair, ohjaus ja käsikirjoitus, (1957) Viitattu 14.5.2022. * The Truth About Women, ohjaus ja käsikirjoitus, (1958) * This Other Eden, ohjaus, (1959) * Subway in the Sky, ohjaus, (1959) Viitattu 14.5.2022. * Too Young To Love, ohjaus, (1960) * The Piper's Time, ohjaus, (1962) * Rattle of a Simple Man, ohjaus, (1964) Lähde: == Lähteet == == Aiheesta muualla == * Luokka:Brittiläiset elokuvakäsikirjoittajat Luokka:Brittiläiset elokuvaohjaajat Luokka:Oscar-palkinnon saajat Luokka:Vuonna 1905 syntyneet Luokka:Vuonna 1991 kuolleet
Rafael Colliander

Gustaf Rafael Colliander (19. huhtikuuta 1878 Turku – 25. toukokuuta 1938 Helsinki) oli suomalainen toimittaja ja poliitikko. Hän oli RKP:n pitkäaikainen pääsihteeri vuosina 1920–1938. Hänen vanhempansa olivat lennätinkonttorin päällikkö Karl Fredrik Colliander ja Valborg Amanda Vahlman. Hänen puolisonsa olivat Aina Rafaela Silander 1902–1919 ja Märta Augusta Lindberg 1933–1938. Colliander pääsi ylioppilaaksi Turun ruotsalaisesta klassillisesta lyseosta 1896. Hän toimi lehtimiehenä ja oli Åbo Tidningin toimitussihteerinä 1902–1905, Västra Finlandin päätoimittajana 1905–1919 sekä Åbo Underrättelserin toimitussihteerinä 1908–1917 ja lehden Helsingin toimittajana 1920–1933. Ylioppilasmatrikkeli 1853–1899 Colliander valittiin Turun kaupunginvaltuustoon jo 1906 ja vuoden 1909 eduskuntavaaleissa hän tuli valituksi eduskuntaan. Ensimmäinen kausi kansanedustajana jäi lyhyeksi ja päättyi kevättalvella 1910. Uudelleen Colliander pääsi läpi vaaleissa 1917 ja hän istui näin eduskunnassa vielä kolmeen otteeseen 1917–1924, 1927–1930 ja 1933–1938. Presidentin valitsijamies hän oli 1925 ja 1931. == Teoksia == * Erinringar från Storsträjken i Åbo 19 31/X - 6/XI 1905. Åbo Tidning, Åbo 1906, suomeksi nimellä Muistelmia suurlakosta Turussa 19 31/X - 6/X1 05. Turku 1906 * Finlandssvenskarnas kamp för nationellt fortbestånd : lägets allvar kräver svensk samlin. Åbo 1924 * Svenska folkpartiet i Finland 1906-1926 : en översikt utarb. på uppdrag av centralstyrelsen. Svenska folkpartiet i Finlad, Helsingfors 1926 ==Lähteet== * Luokka:Kansanedustajat Luokka:Suomen ruotsalaisen kansanpuolueen poliitikot Luokka:Turun kaupunginvaltuutetut Luokka:Varsinais-Suomen vaalipiiri Luokka:Suomalaiset päätoimittajat Luokka:Vuonna 1878 syntyneet Luokka:Vuonna 1938 kuolleet
Folkways Records

Folkways Records on yhdysvaltalainen kansan- ja maailmanmusiikkiin erikoistunut levymerkki, jonka omistaa Smithsonian-instituutti. Yhtiön listoilla oli monia uraauurtavia blues- ja folkmusiikin edustajia, kuten Woody Guthrie, Leadbelly, Sonny Terry, Brownie McGhee, Josh White, Pete Seeger, Cisco Houston ja Texas Gladden. Levymerkin juuret juontavat The Folkways Records & Service Companyyn, jonka perustivat Moses Asch ja Marian Distler 1948 New Yorkissa. Yhtiön perustamisen ja Aschin kuoleman (1986) välisenä aikana Folkways julkaisi 2186 levytystä, joiden oikeudet, jakelu ja ylläpito siirtyivät Smithsonian-instituutille vuonna 1987.Smithsonian Folkways: Our mission and history haettu 24.10.2009 Folkwaysin kantava idea oli tarjota kaikkein marginaalisintakin musiikkia laajalle yleisölle. Moses Asch piti ensiarvoisen tärkeänä, että yhtiön koko tuotanto ja sen kaikki äänitteet ovat aina halukkaiden kuuntelijoiden saatavilla. Nykyään digitaaliset versiot alkuperäisistä levytyksistä kansitaiteineen ja -vihkoineen ovat ladattavissa verkosta. Folkwaysin omien artistien lisäksi levymerkin tuoteluettelossa on monien muiden jo sammuneiden yhtiöiden äänityksiä, kuten Paredon Recordsin, jonka koko tuotanto (1970–1985) siirtyi lahjoituksena Smithsonian Folkwaysin alaisuuteen vuonna 1991.The Old-Time Herald haettu 25.10.2009Smithsonian Folkways: Paredon Records haettu 25.10.2009 == Lähteet == == Aiheesta muualla == *Smithsonian Folkwaysin viralliset sivut Luokka:Kansanmusiikki Luokka:Yhdysvaltalaiset levy-yhtiöt
Novelle

Novelle on Hartwallin valmistama kivennäisvesimerkki, jota myydään 0,33 litran, 0,5 litran ja 1,5 litran pulloissa. Novelle-kivennäisvedet valmistetaan Salpausselän soraharjujen suodattamaan pohjaveteen Lahdessa, ja Novelle-lähdevedet pullotetaan Etelä-Pohjanmaalla, Karhukankaan Solina- lähteestä Karijoella. Novelle-kivennäisvedet ovat suolattomia ja matalahiilihappoisia, ja ne sisältävät kivennäisaineita. Markkinoilla on myös erilaisia maustettuja Novelle-kivennäisvesiä ja 2010-luvulla voimakkaasti osuuttaan vahvistaneita, vitaminoituja ns. hyvinvointivesiä eli Novelle Plus -juomia. Kaikissa Novelle-tuotteissa käytetään vain luontaisia aromeja luonnosta. Hartwall: Novelle Novellen vuonna 2013 lanseeratut uudet nettisivut tarjoavat luettavaa naistenlehtimäisellä tyylillä. Sivustolla on nimetty päätoimittaja ja toimituskunta, ja se toimii tiiviissä yhteisössä Novellen Facebook-sivujen kanssa. Luettelo Novellen mauista: * Citronelle, saatavilla 0,5 l, 1,5 l ja 2 x 1,5 l pulloissa sekä 24 x 0,33 l * Mango+ appelsiini, saatavilla 0,33 l ja 6 x 0,33 l tölkeissä * Mustikka, saatavilla 0,33 l ja 6 x 0,33 l tölkeissä * Kevyesti hapotettu lähdevesi, saatavilla 0,5 l ja 1,25 l pulloissa * Kivennäisvesi, johon lisätty kalsiumia, 0,5 l ja 1,5 l pulloissa sekä 0,33l tölkissä * Kivennäisvesi, saatavilla 0,3 l lasipullo, 24 x 0,5 l, 1,5 l, 2 x 1,5l pulloissa * Lasten vesi jäätelökesä, saatavilla 0,3 l pulloissa * Lasten vesi Päärynä, saatavilla 0,3 l pulloissa * Lähdevesi, saatavilla 0,5 l ja 1,25 l pulloissa * Ananas & Passion, saatavilla 0,5 l ja 1,5 l pulloissa * Mustikka & Granaattiomena, saatavilla 0,5l ja 1,5 l pulloissa * Vesimeloni & Yuzu, saatavilla 0,5 l ja 1,5 l pulloissa * Mango & Guava, saatavilla 0,5 l ja 1,5 l pulloissa * Aprikoosi & Jasmiini & Aloe vera, saatavilla 0,5 l ja 1,5 l pulloissa * Mango-passion, saatavilla 0,5 l pulloissa * Omena-inkivääri, saatavilla 0,5 l pulloissa * Raparperi-vadelma, saatavilla 0,5 l pulloissa * Vadelma-veriappelsiini, saatavilla 1,5 l pulloissa == Lähteet == == Aiheesta muualla == Novellen nettisivut Luokka:Kivennäisvedet Luokka:Hartwall Luokka:Suomalaiset virvoitusjuomamerkit
RIU Hotels

RIU Hotels on kansainvälinen TUI AG:n ja Riun perheen yhdessä omistama hotelliketju. Yhtiön toiminta alkoi Riun perheen ostettua 80-paikkaisen hotellin Mallorcalta vuonna 1953. Vuonna 2007 se oli laajentunut Espanjan toiseksi suurimmaksi hotelliketjuksi 45 000 vuodepaikallaan 110 hotellissa 18 maassa. Yhtiöllä oli tuolloin 18 000 työntekijää, ja se palveli yli kahta miljoonaa asiakasta vuodessa. RIU:n omistamia hotelleja on Afrikassa, Euroopassa, Karibianmeren saarilla, Kanariansaarilla, Kap Verden saarilla, Meksikossa ja Yhdysvalloissa. ==Aiheesta muualla== *Yhtiön sivut *Riu Hotels: From a Small Family Business to an International Company Luokka:Hotelliketjut
Hankasalmen saha

Hankasalmen saha on Hankasalmella sijaitseva Versowoodin omistama mänty- ja kuusisaha. Vuonna 1916 perustettu saha toimii Hankasalmen rautatieaseman läheisyydessä. Sahalla käytettävästä puusta on 90 % mäntyä ja 10 % kuusta. Sahan pääkone on pelkkahakkuri-pyörösahalinja. Tuotantokapasiteetti on 300 000 kuutiometriä vuodessa, josta vientiin menee 80 %. Saha työllistää 70 henkeä, ja se on Hankasalmen suurin teollinen työllistäjä. Sahan perusti 1900-luvun alussa sahateollisuusmies Vilho Pietiläinen. Vuoden 1916 tilaston mukaan sahalla oli yksi kehyssaha. Rautatie mahdollisti tuotteiden kuljettamisen kylän ulkopuolelle ja tuotanto kasvoi noin 500 standartin tasolle vuodessa. Höyläämön valmistuminen monipuolisti tuotevalikoimaa vuonna 1923. Saha sijaitsi Kuuhankaveden rannalla, joten puun uitto sahalle oli mahdollista. Vuonna 1946 yritys siirtyi Valtionrautateiden omistukseen ja edelleen 1962 toiselle valtionyhtiölle eli Vapolle. Vuonna 2013 sahan osti Kopran suvun omistama Versowood.Versowood ostaa Hankasalmen sahan. Maaseudun tulevaisuus 11.12.2013. Viitattu 12.06.2019. ==Lähteet== Luokka:Hankasalmen rakennukset ja rakennelmat
Sanakirja suomi–karjala

Sanakirja suomi–karjala on vuonna 2008 ilmestynyt sanakirja, jossa on noin 20 000 nykysuomen keskeistä sanaa ja niiden karjalankielinen vastine. Kirjassa on myös ajankohtaista erityissanastoa ja slangi-ilmauksia. Kirjan ovat toimittaneet kaksi karjalan kielen tutkijaa, dosentti Ljudmila Markianova Petroskoista ja filosofian tohtori Raija Pyöli Lahdesta. Arkkipiispa Leo on lausunut sanakirjasta seuraavaa: == Lähteet == Luokka:Vuoden 2008 kirjat Luokka:Sanakirjat Luokka:Suomalaiset tietokirjat
Primaarinen sklerosoiva kolangiitti

Primaarinen sklerosoiva kolangiitti (PSC) on krooninen tulehduksellinen sappitiesairaus. Se aiheuttaa maksan sisäisten ja ulkoisten sappiteiden ahtaumia. Pitkälle edenneessä sairaudessa sappinesteen virtaus estyy ja maksaan kehittyy kirroosi. Sairauteen liittyy kolangiokarsinooman vaara. Taudin etenemistä pyritään hidastamaan lääkityksellä, mutta paraneminen edellyttää maksansiirtoa. Taudille altistavat tulehdukselliset suolistosairaudet, etenkin Crohnin tauti ja haavainen paksusuolen tulehdus. Henkilön elämäntavat eivät vaikuta sairauden syntyyn, mutta tupakointi ja alkoholin käyttö voivat kasvattaa komplikaatioiden riskiä. Yleensä sairaus todetaan oireettomana. Tauti on hitaasti etenevä, joten oireiden kehittymiseen voi olla aikaa vuosia. Jos sairaus on jo pitemmälle edennyt, potilaalla voi esiintyä oireina esimerkiksi keltaisuutta, kutinaa, väsymystä ja kuumeisia sappitiehyttulehduksia. Keskimääräinen elossaoloaika tai aika maksansiirtoon primaarissa sklerosoivassa kolangiitissa on 12 vuotta diagnoosista.Primaarinen sklerosoiva kolangiitti duodecimlehti.fi. Primaarinen sklerosoiva kolangiitti määritellään niin Euroopassa kuin Yhdysvalloissakin harvinaiseksi sairaudeksi.WrongDiagnosis.com: Primary sclerosing cholangitis Tunnettuja sairaudesta kärsineitä ovat olleet countrytähti, rodeomestari Chris LeDoux sekä amerikkalaisen jalkapallon pelaaja Walter Payton.Chris LeDoux Back After Transplant == Lähteet == == Aiheesta muualla == * Primaarinen sklerosoiva kolangiitti * Primary Sclerosing Cholangitis Luokka:Ruoansulatuselinten sairaudet Luokka:Autoimmuunisairaudet Luokka:Maksa Luokka:Seulonnan keskeiset artikkelit Luokka:Harvinaissairaudet
She Wolf (albumi)

__NOTOC__ She Wolf on Shakiran albumi, joka julkaistiin 9. lokakuuta 2009. Suurin osa albumin kappaleista on englanninkielisiä, mutta mukana on myös kolme espanjankielistä käännöskappaletta. Albumilta on julkaistu singlenä nimikappale "She Wolf" sekä kappale "Did It Again". Albumista julkaistaan marraskuussa Yhdysvalloissa erikoispainos, joka sisältää uuden singlen "Give It Up To Me" (toinen USA:ssa) ja muuta bonusmateriaalia, esimerkiksi kappaleen !Did It Againin! remixin, jossa vierailee Kid Cudi ja vastaavasti kappaleessa "Lo Hecho Está Hecho" on mukana Pitbull. Levyä on muutaman ensimmäisen myyntiviikon jälkeen yli miljoona kappaletta.http://www.shakira.com/ Shakira.com - News Seuraava single albumilta on kappale Gypsy, joka on saanut suursuosion jo ennen virallista julkaisuaan muun muassa Ukrainassa. Video on kuvattu Barcelonassa ja julkaistaan helmikuun puolivälin paikkeilla. Albumi ylsi Yhdysvalloissa Billboard 200 -listan sijalle 15. Suomessa se nousi virallisen albumilistan sijalle 21. == Kappaleet == === Yhdysvaltalainen painos === # # # # # # # # # # # # # # # Gypsy (live) # She Wolf (live) ==== Deluxe Edition ==== * She Wolf (musiikkivideo) * Making of She Wolf * Gypsy (live) * Why Wait (live) === Kansainvälinen painos === # # # # # # # # # # # # ==== Bonuskappaleet ==== # * # * === Latinalaisamerikkalainen painos === # # # # # # # # # # # # == Arvostelut == * Allmusic: Allmusi review * Entertainment Weekly: A–Entertainment Weekly: Album review * Rolling Stone: Rolling Stone: Album review == Lähteet == Luokka:Vuoden 2009 albumit Luokka:Shakiran albumit Luokka:Timbalandin tuottamat albumit
Savage (rap-muusikko)

Demetrius Savelio (s. 28. kesäkuuta 1981 Auckland, Uusi-Seelanti), taiteilijanimeltään Savage, on uusiseelantilainen rap-muusikko. == Biografia == Savage varttui Manukaun kaupunginosassa Aucklandissä. Hän kiinnostui jo varhain musiikista ja hip hopista. Taiteilijanimi Savage ('villimies') on erään ystävän antama. Vuonna 1997 hän liittyi hip hop -yhtyeeseen nimeltä Deceptikonz. Yhtye teki levytyssopimuksen Dawn Raid Entertainmentin kanssa. Savage teki Deceptikonzin kanssa kaksi studioalbumia. Sittemmin soolourallaan hän on julkaissut kaksi albumia ja suunnittelee jatkoa. ==== Moonshine (2005-2007) ==== Savagen ensimmäinen soolosingle Swing julkaistiin tammikuussa 2005. Kappaleesta tuli hitti ja se nousi Uuden-Seelannin single listan ykkössijalle.Kolme kuukautta myöhemmin Savage julkaisi ensimmäisen soolo- albuminsa nimeltä Moonshine.Toinen single Moonshine (mukana Akon) myi kultaa Australiassa.http://www.amplifier.co.nz/news/19745/savages-moonshine-single- goes-gold-across-the-ditch.html ==== Savage Island (2008-2009) ==== Swingistä tehtiin uusi versio Soulja Boy Tell 'Emin kanssa.Single myi 1 500 000 kappaletta Yhdysvalloissa.http://tvnz.co.nz/content/2307940/425828.htmlHelmikuussa 2009 Savage julkaisi toisen albuminsa nimeltä Savage Island.Albumilta Julkaistiin singlet:Wild Out (Chooo Hooo), Hot Like Fire ja I Love The Islands. == Diskografia == ===Sooloalbumit=== *2005: Moonshine *2009: Savage Island *2012: Mayhem & Miracles ===Soolosinglet=== Vuosi Single Listasijoitus Albumilta NZ AUS U.S. 2005 "Swing" 1 36 45 Moonshine "Moonshine" (feat. Akon) 1 9 - "If You Love Savage" - - - "They Don't Know" (feat. Aaradhna) 3 26 - 2009 "Wild Out (Chooo Hooo)" (feat. Angel Dust & Baby Bash) 6 - - Savage Island "Hot Like Fire"(feat. Rock City) 26 - - "I Love The Islands"(feat.Rock City) \- - - ===Deceptikonzin kanssa=== *2002: Elimination *2006: Heavy Rotation == Lähteet == == Aiheesta muualla == * *Savage Dawn Raid -levy-yhtiön sivustolla * Luokka:Uusiseelantilaiset muusikot Luokka:Vuonna 1981 syntyneet Luokka:Elävät henkilöt
Epitome de Caesaribus

Epitome de Caesaribus on tuntemattoman tekijän kirjoittama lyhennelmä roomalaisen historioitsijan Aurelius Victorin teoksesta. Se kirjoitettiin luultavasti 300-luvun lopulla tai 400-luvun alussa. Teos käsittelee Rooman keisareita aina Augustuksesta Theodosius Suureen. == Lähteet == * == Aiheesta muualla == * Epitome de Caesaribus * Epitome de Caesaribus Luokka:300-luku Luokka:400-luku Luokka:Antiikin latinankieliset kirjat Luokka:Kirjat historiasta
Aleksanteri Salava

Aleksanteri Trygg-Salava (myös: Antti Salava, ent. Knut Aleksander Trygg, 18. huhtikuuta 1855 Raisio – 25. elokuuta 1926 Lahti) oli suomalainen opettaja ja 1900-luvun alun nuorisoseuraliikkeen järjestöaktiivi. Ylioppilasmatrikkeli 1853–1899 Salavan vanhemmat olivat kapteeni, tilanomistaja Karl Oskar Trygg ja Elisabet Alexandra Reis. Hän pääsi ylioppilaaksi Turun lyseosta 1877 ja valmistui Helsingin yliopistosta filosofian kandidaatiksi 1881 ja filosofian maisteriksi 1886. Salava toimi opettajana Sörnäisten kuritushuoneessa. Salava oli Hermannin nuorisoseuran johtajaSuomen Nuorisoseurojen Liitto ja kristillisen työväenliikkeen johtohenkilö. Hän piti tapanaan kutsua tuttaviaan seuraan toivottamalla tapaamisen päätteeksi "tervetuloa Hermannin nuorisoseuraan", ja sanonta on jäänyt elämään yleiseen kielenkäyttöön.Helsingin kaupunginkirjasto kysy.fi-palvelu 29.9.2009 : Mitä tarkoittaa ja mistä on peräisin sanonta : Tervetuloa Hermannin nuorisoseuraan Salava valittiin Suomalaisen Voimistelu- ja urheiluliiton perustavassa kokouksessa 17.6.1900 liiton sihteeriksi.SLU:n historia Aleksanteri Salavan vanhempi sisar oli raittiustyön uranuurtaja, opettaja Alli Trygg-Helenius. Alli Trygg-Heleniuksen elämäkerta Kansallisbiografiassa == Teoksia == Nimellä A. Salava: * Paras kotilääkäri ynnä kotiapteekki tai kuinka yleisesti esiintyvistä lääkekasveista voi itse valmistaa vaikuttavia lääkkeitä, aromaattisia teelajeja, joita voi nauttia ulkomaisten kahvi- ja teelajien sijaan, ja vahvistavia terveyskylpyjä. Auta itseäsi! Oma opettajasi 5. K. E. Holm, Helsinki 1907 * Hiuslääkäri : neuvoja hiuksien hoitoon sekä reseptejä hiusvoiteiden ja -vesien valmistamiseen : etevimpien hiuslääkärien teosten mukaan. Yrjö Weilin & Kumpp. o.y., Helsinki 1910 * Kansan mehiläispesä : nykyaikainen pesä, jossa mehiläiset erinomaisesti viihtyvät ja talvehtivat : valmistetaan oljista ja (vanhoista) pakkilaatikkolaudoista. Hämeenlinna 1915 == Lähteet == Luokka:Suomalaiset järjestöjohtajat Luokka:Suomalaiset opettajat Luokka:Vuonna 1855 syntyneet Luokka:Vuonna 1926 kuolleet
Villa Savoye

thumb|300px|Australian Canberraan rakennettu tummanvärinen kopio Villa Savoyesta Villa Savoye on arkkitehti Le Corbusier'n suunnittelema rakennus, joka on Le Corbuesier'n merkittävimpiä töitä ja moderniin arkkitehtuuriin kuuluvan kansainvälisen tyylin tunnetuimpia rakennuksia. Se sijaitsee Pariisin lähellä, Poissyn kunnassa. Le Corbusier kehitti vuonna 1927 viisi teoreettista periaatetta, jotka tukivat modernin arkkitehtuurin kehitystä. Villa Savoyessa Le Corbusier käytti näitä kaikkia. Periaatteisiin kuuluivat pilareiden käyttö kantavana rakenteena, kattopuutarha, avoin pohjapiirros, pitkät ikkunoiden ketjut ja vapaamuotoinen julkisivu. Villa Savoye suunniteltiin rikkaalle Savoyen perheelle viikonloppuasunnoksi. Se rakennettiin Poissyn kylän lähelle niitylle, jota reunustivat täyskasvuiset puut. Le Corbusier'n tarkoituksena oli sovittaa rakennus mahdollisimman hyvin ympäristöönsä. Savoyet asuivat rakennuksessa vuoteen 1940. Toisen maailmansodan aikana se oli sekä saksalaisten että liittoutuneiden hallussa, ja kärsi pahoin. Poissyn kunta sai rakennuksen omistukseensa 1958. Sitä käytettiin tämän jälkeen nuorten keskuksena, ja se oli jopa purkamisuhan alla. Arkkitehtien protestin ja Le Corbusier'n tuen ansiosta Villa Savoye säästyi, ja vuonna 1965 rakennuksesta tuli historiallinen kohde. Vuosien 1985–1997 aikana Villa Savoye entisöitiin perusteellisesti. == Lähteet == Luokka:Ranskan rakennukset ja rakennelmat Luokka:Asuinrakennukset Luokka:Le Corbusier’n suunnittelemat rakennukset Luokka:Yvelines
Massa (täsmennyssivu)

Massa tarkoittaa seuraavia: * massa, fysikaalinen suure * El Massa, algerialainen sanomalehti * Polis Massa, fiktiivisen asteroidin nimi Tähtien sota -elokuvasarjassa ==Maantieteessä== * Massa-Carraran maakunta, maakunta Italiassa * Massa, kunta Massa-Carraran maakunnassa Italiassa * Massa, kunta Souss-Massa-Drâan hallintoalueella Marokossa * Massa, Rhônen sivujoki Sveitsissä ==Sukunimenä== * Eric Massa (s. 1959), yhdysvaltalainen poliitikko * Felipe Massa (s. 1981), brasilialainen Formula 1 -kuljettaja * Ilmo Massa (s. 1948), Helsingin yliopiston ympäristöpolitiikan professori * Mario Massa (1892–1956), italialainen uimari * Yrjö Massa (1918–1983), suomalainen teologi ja kenttäpiispa.
Robie House

Robie House on Frank Lloyd Wrightin suunnittelema rakennus Chicagossa. Se on yksi yhdysvaltalaisen arkkitehtuurin merkittävimpiä ja tunnetuimpia asuinrakennuksia. Robie House edustaa Yhdysvalloissa kehittynyttä arkkitehtuurin tyylisuuntaa, preeriatyyliä, ja rakennus on tämän tyylin parhaimpia esimerkkejä.Bach 1980, s. 216-217 Robie House suunniteltiin kapealle tontille. Wrightin mukaan pitkänomaisten kalkkikivipilarien ja leveiden ulkonevien kattojen luoma voimakas vaakasuora painotus kuvastaa keskilännen preerian linjoja. Tästä määritelmästä koko suuntaus sai nimensä. Robie Housen sisätilat ryhmittyvät suuren tulisijan ympärille. Rakennuksen alkuperäinen omistaja oli Frederick C. Robie, joka palkkasi Wrightin suunnittelemaan perheelleen asuinrakennuksen ja sen huonekalut. Robien perhe asui talossa vain kaksi ja puoli vuotta. Tämän jälkeen talossa asui kaksi muuta perhettä, kunnes Chicagon teologinen akatemia osti sen. Akatemia uhkasi purkaa rakennuksen 1957, mutta suunnitelma sai runsaasti julkista vastustusta. Kiinteistötoimisto Webb and Knapp osti Robie Housen ja lupasi lahjoittaa sen taholle, joka suojelisi kohteen. Chicagon yliopisto sai rakennuksen omistukseensa 1962. Se tekee yhteistyötä Frank Lloyd Wright Preservation Trust -säätiön kanssa. Säätiön tavoitteena on rakennuksen säilyttäminen ja sen entisöimisen valvominen. == Lähteet == * Ira J. Bach: Chicago’s Famous Buildings. Third Edition, Revised and Enlarged, 1980. The University of Chicago Press. ISBN 0-226-03395-3-1 === Viitteet === == Aiheesta muualla == *Robie House Frank Lloyd Wright Preservation Trust -säätiön kotisivuilla *Robie House Great Buildings -sivustolla Luokka:Chicagon asuinrakennukset Luokka:Chicagon museot Luokka:National Register of Historic Places -kohteet Chicagossa
Álvaro Pereira

Álvaro Daniel Pereira Barragán (s. 28. tammikuuta 1985 Montevideo, Uruguay) on uruguaylainen jalkapalloilija. Hän edustaa espanjalaista Getafea ja on pelipaikaltaan vasen laitapuolustaja. == Ura == Pereira aloitti ammattilaisuransa vuonna 2003 Miramar Misionesista. Kahden pelatun vuoden jälkeen hän siirtyi Quilmesiin. Quilmesin pudottua kauden 2006–2007 päätteeksi Argentiinan pääsarjasta, hän siirtyi Argentinos Juniorsiin. Kauden 2008–2009 hän pelasi romanialaisessa CFR Clujissa, jonne hän siirtyi 2,5 miljoonan euron siirtosummalla. 4\. kesäkuuta 2009 Pereira siirtyi Portoon 4,5 miljoonan euron siirtosummalla. == Aiheesta muualla == * Pereiran tilastot Argentiinan pääsarjasta Luokka:Uruguaylaiset jalkapalloilijat Luokka:Vuonna 1985 syntyneet Luokka:Elävät henkilöt
Umar Tall

Umar Tall (1794–1864, koko nimeltään Al-Hajj Umar ibn Said Tall) oli tukulori imaami ja valtionjohtaja. Tall nostatti jihadin Länsi-Afrikassa ja perusti Tukulorivaltakunnan 1800-luvulla. Tukulorien valtakuntaa riivasivat jatkuvat kapinat, mutta Tallin onnistui silti laajentaa perustamansa valtiota huomattavasti. Maa päätyi sittemmin osaksi Ranskan siirtomaaimperiumia Tallin pojan Ahmadu Sékun valtakaudella. ==Elämäkerta== Tall syntyi nykyisen Senegalin pohjoisosissa lähellä Senegaljokea. Hän sai arabiankielisen Koraanikoulutuksen uskonnolliselta isältään. Jatkettuaan opintojaan muiden uskonoppineiden kanssa Tall lähti 23-vuotiaana hadžille eli pyhiinvaellusmatkalle Mekkaan Arabian niemimaalle. Tallin maine uskonoppineena edelsi hänen tuloaan ja hänet otettiin Mekassa vastaan hyvin. Matkalla hän myös pääsi näkemään suuria osia Afrikkaa, mukaan lukien Muhammad Alin hallitseman Egyptin ja sen erot sotilaalliseen wahhabilaiseen liikkeeseen. Mekassa Tall liittyi suufilaiseen Tijaniyya-veljeskuntaan ja hänestä tehtiin sen Länsi-Afrikan kalifi. Tallin johdolla Tijaniyya haastoi sittemmin Länsi- Afrikassa vallineen Qadiriyya-veljeskunnan. Tall palasi Afrikkaan vuonna 1833 ja vietti useita vuosia Sokoton kalifaatissa, jossa hän nai paikallisen sulttaani Muhammadu Bellon tyttären. Bello myös neuvoi häntä poliittiseen johtajuuteen liittyneissä asioissa. Tall keräsi samaan aikaan myös kannattajia ja Bellon kuollessa Tall siirtyi kannattajineen nykyiseen Guineaan. Vuonna 1845 hän päätti palata entiseen kotimaahansa saarnaamaan. Saarnaustyö ei tuottanut juurikaan tuloksia Senegalissa ja vuonna 1848 Tall palasi Guineaan asettuen seuraajineen Dinguirayen kaupunkiin lähellä nykyistä Senegalin vastaista rajaa. Kun Tall ei saanut saarnaamalla paikallisia kääntymään islamiin perinteisistä uskoistaan, hän määräsi vuonna 1854 jihadin näitä vastaan. Tall ja hänen kannattajiensa sotajoukot valtasivat alueita muodostaen näin Toucouleurin valtakunnan. Umarin ote hänen valloittamistaan alueista oli epävakaa hänen kukistamiensa kansojen kapinoidessa jatkuvasti. Myös hänen maineensa uskonsoturina tahrautui hänen valloittaessaan Macinan kuningaskunnan, jonka olivat perustaneet yhtä lailla syvästi uskonnolliset muslimit. Vaikeuksista huolimatta Tall laajensi edelleen valtakuntaansa valloittaen Timbuktun vuonna 1863. Vuotta myöhemmin hän kuoli hänen ollessaan kukistamassa kapinaa Hamdallahissa Macinassa. Tallin seuraajaksi nousi hänen poikansa Ahmadu Séku, jonka valtakaudella Toucouleur päätyi osaksi Ranskan siirtomaaimperiumia. ==Lähteet== Luokka:Vuonna 1794 syntyneet Luokka:Vuonna 1864 kuolleet Luokka:Hallitsijat Luokka:Imaamit
Adolf Loos

Adolf Loos (10. joulukuuta 1870 Brno, Itävalta-Unkari – 23. elokuuta 1933 Wien, Itävalta) oli itävaltalainen arkkitehti, jota pidetään yhtenä modernin arkkitehtuurin pioneereista. Loos kirjoitti uransa alkuvaiheilla esseitä, joissa hän vastusti vallitsevaa jugend-tyyliä. Hänen merkittävin esseensä oli vuonna 1908 julkaistu Ornament And Crime, jossa hän käsitteli ornamenttien tarpeellisuutta nykyarkkitehtuurille. Loosin ensimmäisiä merkittäviä töitä oli vuonna 1899 valmistunut Café Museum. Vuosien 1909–1911 Loos suunnitteli Wienin keskustaan nousseen Looshausin, jonka julkisivusta hän oli karsinut kaikki ornamentit. Wienin asukkaat eivät olleet valmiita moderniin arkkitehtuurin kaupungissa, jossa oli paljon vanhoja rakennuksia. Yleisön painostuksesta Looshausin rakennustyöt jouduttiin keskeyttämän 1910. Loos vastasi ihmisille kokouksessa, jossa oli paikalla yli 2000 kaupunkilaista. Loos lupautui asettamaan kukkalaatikot ikkunoille kompromissiratkaisuna. Loosin asuinrakennukset olivat tunnettuja valkoisesta koruttomasta julkisivustaan. Loosin tunnetuimpia asuinrakennuksia ovat Haus Steiner (1910) ja Haus Scheu (1912). Loos muutti vuonna 1922 Ranskaan, missä sai avantgardisteilta hyvän vastaanoton. Loos oli kolmasti naimisissa, ja kaikki hänen liittonsa päättyivät eroon. Vuonna 1928 hänet tuomittiin ehdonalaiseen pedofiliastahttps://archipelvzw.be/en/archief/architecten/211/adolf-loos . Oikeudenkäynnin aikana hän oli alkanut osoittaa merkkejä dementiasta. Hän kuoli halvauskohtauksen jälkeen 1933 Kalksburgissa, Itävallassa. == Kuvia teoksista == Adolf Loos, 1910, A1130 Wien, St. Veit-Gasse 10, Haus Steiner.jpg|Haus Steiner, 1910, Wien Looshaus Michaelerplatz.JPG|Looshaus, 1912, Wien Haus Rufer, Adolf Loos 2.jpg|Haus Rufer, 1922, Wien Villa-Mueller- Prag-3.jpg|Villa Müller, 1930, Praha == Lähteet == == Aiheesta muualla == Luokka:Itävaltalaiset arkkitehdit Luokka:Vuonna 1870 syntyneet Luokka:Vuonna 1933 kuolleet
Vihersukarapu

Vihersukarapu (Caridina cf. babaulti ”green”) on vihreä katkarapu. Se kuuluu Caridina-suvun lajiryhmään, jonka jako lajeiksi on epäselvä, ja jota siksi kutsutaan vain Babaulti-ryhmäksi. Eturaajoissa ei ole saksia, kuten varsinaisilla katkaravuilla, vaan pienehköt sukaskimput. == Ulkonäkö ja koko == Vihersukarapu kasvaa noin 3–5 cm pitkäksi. Naaras on suurempi kuin koiras.Grüne Zwerggarnele Wirbellose Se on vihreä tai mustansävyinen. Hyvissä oloissa se voi olla todella tumman värinen, sille sopimattomissa vesissä ja akvaarioissa joissa on paljon nitriittiä, se voi olla haalea (lähes valkoinen). Väri vaihtuu jonkun verran myös pohja-aineksen mukaan. == Ravinto == Vihersukaravut syövät levää kasvien pinnalta, kalojen tabletteja ja ravuille tarkoitettua erikoisruokaa. Joskus voi nähdä ravun myös kiinnittyneenä sairaan tai kuolemassa olevan kalan tai kotilon kylkeen. Luonnossa vihersukaravut syövät raatoja ja levää.Akwaria.pl ==Lisääntyminen== Vihersukaravut lisääntyvät helposti myös akvaariossa.Caridina babaulti complex Planet inverts Naaras kantaa munia 3–4 viikkoa pyrstönsä alla, riippuen siitä kuinka paljon munia on. Jos kantoaika jää liian pieneksi, poikaset eivät ole vielä kehittyneet tarpeeksi ja kuolevat synnyttyään. Jos rapunaaras stressaantuu, se voi pudottaa munansa, jolloin ne eivät kuoriudu vaan alkavat homehtua. Sukaravut voivat lisääntyä 1–2 päivän kuluttua edellisistä poikasista, yleensä suurin ja värikkäin naaras on koiraiden suosiossa. == Lähteet == == Aiheesta muualla == *Kuivalainen S: Akvaario katkaravuille ? Verkkolehti Aponogeton 3/2005 (s. 21) *Crusta-fauna *Green shrimp Pet shrimps Luokka:Kymmenjalkaiset Luokka:Lemmikkieläimet
Tamar Abakelia

Tamar Abakelia (; 19. elokuuta 1905 Khoni – 14. toukokuuta 1953 Tbilisi) oli georgialainen kuvanveistäjä, lavastussuunnittelija ja kuvittaja. Hänelle myönnettiin Georgian SNT:n kunniataiteilijan arvonimi vuonna 1942. == Suku == Abakelian isä Grigol Abakelia oli Georgian SNT:n pääsyyttäjä ja setä Ioseb Abakelia johtava georgialainen tuberkuloosiasiantuntija. Heidät ammuttiin Stalinin suuressa puhdistuksessa vuonna 1938. Tamar oli naimisissa sosialistirunoilija ja -näytelmäkirjailija Karlo Kaladzen (1907–1988) kanssa. Kaladze eli pidempään kuin vaimonsa ja ainoa poikansa Gulda Kaladze (1932–1974), joka oli myös huomattava kuvanveistäjä. == Elämäkerta == Abakelia syntyi Khonissa Imeretin alueella (joka kuului tuolloin Kutaisin kuvernementtiin ja Venäjän keisarikuntaan). Hän valmistui Tbilisin valtiollisesta kuvataideakatemiasta vuonna 1929 ja opetti koulussa vuodesta 1938 lähtien. Hänen töihinsä kuuluvat Nikolai Tihonovin, Šota Rustavelin ja Važa-Pšavelan teoksiin sekä Sasuntsi Davitiin laaditut kuvitukset ja Rustaveli- ja Mardžanišvili-teattereille tuotetut lavastussuunnitelmat. Hän suunnitteli puvut elokuviin Arsena (1937), Giorgi Saakadze (1942) ja Davit Guramišvili (1945). Suurin osa hänen merkittävimmistä töistään on kuitenkin veistoksia. Abakelian teokset tunnetaan dynaamisista kompositioista ja pyöristetyistä muodoista, ja hän oli pitkälti vastuussa veistotaiteen kehityksestä neuvostoajan Georgiassa. Hän laati esimerkiksi veistosfriisit Tbilisin entiseen Marxismi-leninismin museoon vuosina 1936–1937. Niihin on kuvattu sosialismin rakentamisen eri vaiheet Georgiassa. Abakelia kuoli Tbilisissä vuonna 1953 ja hänet haudattiin Diduben pantheoniin. == Lähteet == Luokka:Georgialaiset taiteilijat Luokka:Venäläiset kuvanveistäjät Luokka:Kuvittajat Luokka:Vuonna 1905 syntyneet Luokka:Vuonna 1953 kuolleet
Ludvig Fabritius (eläinlääkäri)

Ludvig Julius Wolfgang Fabritius (25. huhtikuuta 1854 Viipuri – 16. maaliskuuta 1933 Turku) oli suomalainen eläinlääkäri ja Turun Hippoksen perustajajäsen sekä pitkäaikainen puheenjohtaja. == Elämä == Fabritiuksen vanhemmat olivat lehtori Johan Gabriel Fabritius ja Emilia Elisabeth Dannenberg. Hän opiskeli Tukholman eläinlääkintäinstituutissa 1873–1876 ja toimi sitten eläinlääkärinä Viipurin läänissä sekä opettajana Kurkijoen ja Mustialan maatalousoppilaitoksissa, ennen siirtymistään läänineläinlääkäriksi Turkuun 1887. Tästä virasta hän erosi vasta vuonna 1926. Fabritius toimi Turun kaupunginvaltuuston jäsenenä vuosina 1904-1911 ja 1914-1917. Jutikkala 1957, s.599. Fabritiuksen tärkeimmät harrastukset olivat suomenhevosen jalostus ja raviurheilu. Hän valmensi vuosina 1887–1895 omistamaansa juoksijaori Kirppua moninkertaiseksi voittajaksi, ottaen 16 ensimmäistä ja 6 toista palkintoa. Kirppu voitti Fabritiuksen ajamana muun muassa Suuren orikilpailun neljästi peräkkäin vuosina 1888–1891. Fabritius suoritti stipendiaattina 1883 zooteknillisiä opintoja Ruotsissa, Tanskassa, Englannissa, Skotlannissa, Ranskassa, Belgiassa, Saksassa ja Itävallassa perustettavaa Korkeasaaren eläintarhaa varten. Jo ennen Turun Hipposen perustamista vuonna 1894 Fabritius oli perustanut 1890 Suomen ensimmäisen hevosvakuutusyhtiön (vuodesta 1916 Turun Eläinvakuutusyhdistys), jonka puheenjohtajana hän myös toimi. Fabritius kirjoitti ja julkaisi kirjoja sekä piti palstaa Turun Sanomissa otsikolla Maamies Fabritiusta tapaamassa. Hän oli lisäksi etevä viulisti, joka toimi Turun Soitannollisen Seuran puheenjohtajana vuosina 1902-1923. Jutikkala 1957, s.933. Hänen ensimmäinen puolisonsa vuodesta 1879 oli Wilhelmina Hagan (k. 1908) ja toinen vuodesta 1916 Aili Sigrid Bergh. Fabritiuksen muistoksi on vuodesta 1987 lähtien järjestetty Metsämäen raviradalla kilpailu, joka nykyään tunnetaan nimellä L. Fabritius Memorial – Åbofemman. Fabritiuksen veljiä olivat säveltäjä ja viulisti Ernst Fabritius, tähtitieteilijä Wilhelm Fabritius, pikakirjoituksen kehittäjänä tunnettu luutnantti August Fabritius ja kenraaliluutnantti Johannes Kristian Fabritius. == Teoksia == * Suomen ravisportin kalenteri (1883–1887) * Den finska hästen (1884) * Eläinsuojeluksesta ja kotieläinten hoidosta (1892, Tampereen Eläinsuojelusyhdistys) * Ravikilpailujen tarkotuksesta ja suomalaisen juoksijahevosen harjoittamisesta (1914) * Juoksijaori Kirppu jälkeläisineen (1927) == Lähteet == *Kansallisbiografia (Viitattu 7.9.2011) * Liinaharja, suomenhevosen taival. (toim.) Pesonen Hannu, Hankimo Olavi, Pystynen Venla, Pesonen Riikka. Otava (2007) * Suomenhevonen 100 vuotta näyttelyluettelo * Ludvig Fabritius 70-vuotias, Turun Sanomat 25.4.1924 * Sivu 181. * === Viitteet === == Aiheesta muualla == *Wikiaineisto: Kuka kukin oli 1961 Luokka:Suomalaiset eläinlääkärit Luokka:Vuonna 1854 syntyneet Luokka:Vuonna 1933 kuolleet Luokka:Suomenhevonen
Typpitrifluoridi

Typpitrifluoridi on epäorgaaninen yhdiste, jonka kaava on NF3. Ulkomuodoltaan se on väritöntä ja palamatonta kaasua. Sitä käytetään puolijohteiden plasmaetsauksessa. Se reagoi fluorin ja antimonipentafluoridin kanssa tuottaen tetrafluoriammoniumsuolaa, tetrafluoriammoniumheksafluoroantimonaattia. :NF3 \+ F2 \+ SbF5 → NF4+SbF−6 ==Kasvihuonekaasu== Typpitrifluoridin GWP-indeksi on 17 200 kertaa suurempi kuin hiilidioksidin ja sen elinajaksi ilmakehässä arvioidaan 740 vuotta. Toisissa tutkimuksissa sen elinajaksi arvioidaan 550 vuotta, mikä pudottaa sen GWP-indeksin 16 800:een. Käytön jälkeen suurin osa kaasusta tuhotaan, ja muutaman tutkimuksen mukaan vain 2–3 % pääsee ilmakehään. ==Turvallisuus== Aine tulee pitää erillään palavista ja pelkistävistä aineista. Se voi imeytyä elimistöön hengitysteitse ja pitkäaikaisella altistuksella saattaa olla vaikutuksia maksaan ja munuaisiin. == Lähteet == ==Aiheesta muualla== * Luokka:Fluoridit Luokka:Kasvihuonekaasut Luokka:Typpiyhdisteet
Luke Sellars

Luke Sellars (s. 21. toukokuuta 1981 Toronto, Ontario) on kanadalainen jääkiekkoilija, joka edusti kaudella 2008–09 Joensuun Jokipoikia. Sellars pelasi loukkaantumisesta johtuen Jokipojissa vain 41 ottelua, joissa hän kokosi tehot 1+15. Hänelle merkittiin yhteensä 130 jäähyminuuttia. Atlanta Thrashers varasi Sellarsin NHL:ään vuoden 1999 varaustilaisuuden ensimmäisellä kierroksella numerolla 30. Hän on pelannut Atlantan paidassa yhden ottelun. == Aiheesta muualla == * Luokka:Kanadalaiset jääkiekkoilijat Luokka:Atlanta Thrashersin varaamat pelaajat Luokka:Vuonna 1981 syntyneet Luokka:Elävät henkilöt
Pekka Viippo

Pekka Ilmari Viippo (s. 27. syyskuuta 1960 Forssa) on entinen suomalainen nyrkkeilijä. Hän on kilpaillut myös yleisurheilussa veteraanisarjoissa. Viippo voitti nyrkkeilyssä yli 91 kilogramman sarjassa Suomen-mestaruuden vuosina 1985–1990 ja hopeaa yli 81 kilogramman sarjassa vuosina 1981–1982. Nyrkkeilijänä hän edusti Forssan Nyrkkeilijöitä. Viipon huippuvuosina nyrkkeilyuraansa rakentaneen Tony Halmeen taustavoimat eivät laskeneet tähteään ottelemaan tätä vastaan. Amatöörinä Viippo löi muun muassa Ruotsin Håkan Brockin, joka taas kärsi kyseenalaisena pidetyn tappion maineikkaalle Mike Tysonille. Vuonna 2009 Viippo voitti veteraanien yleisurheilun MM- kilpailuissa Lahdessa hopeaa 45-vuotiaiden kuulantyönnössä. Hän jäi kuitenkin kiinni dopingin käytöstä ja menetti mitalinsa. Hänen MM-kisoissa antamastaan dopingnäytteestään löytyi anabolisia steroideja, testosteronia ja diureettia. Veteraaniurheiluliitto määräsi hänet kahden vuoden urheilun toimintakieltoon. Viippo jäi toistamiseen kiinni dopingin käytöstä kilpailun ulkopuolisessa testissä syyskuussa 2011. Hän sai kahdeksan vuoden kilpailukiellon, joka päättyy marraskuussa 2019. ==Lähteet== Luokka:Suomalaiset nyrkkeilijät Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut nyrkkeilijät Luokka:Vuonna 1960 syntyneet Luokka:Elävät henkilöt
Journal of Chemical Physics

Journal of Chemical Physics on tieteellinen julkaisusarja, jota julkaisee American Institute of Physics. Lehdessä julkaistaan kemiallisen fysiikan alan tutkimuksia, erityisesti aiheista spektroskopia, kinetiikka, tilastollinen mekaniikka, kvanttimekaniikka, polymeerit, materiaalit, pinnat ja rajapinnat sekä tietoteoria. Lehti julkaisee myös biologisia systeemiä koskevia tutkimuksia. Journal of Chemical Physics on viitatuin julkaisusarja atomi- ja molekyylifysiikan sekä kemiallisen fysiikan alalla. Thomson Reutersin (nyk. Clarivate Analyticsin) Journal Citation Reportsin laskelmien mukaan lehden vaikuttavuuskerroin oli 3,164 vuonna 2012. Vuosittain lehdestä ilmestyy 48 numeroa. ==Lähteet== Luokka:Yhdysvaltalaiset tiedelehdet Luokka:Fysiikkalehdet
Mies katoaa

Mies katoaa on rockmuusikko Jouni Hynysen vuonna 2009 julkaisema runokokoelma. == Lähteet == == Aiheesta muualla == * Petja Savoila: Mies katoaa . Keskisuomalainen 28.8.2009. * Liisa Kukkola: Rokkikukko runolle rupesi. Etelä- Saimaa 31.8.2009. * Kotiteollisuuden Hynystä ärsyttävät kaikki asiat. MTV3.fi 2.10.2009. Luokka:Suomalaiset runokokoelmat Luokka:Vuoden 2009 kirjat